Tiraaž vaid 5000 tk maailmas
#000002
Peaaegu iga kunstiarmastaja teab väga hästi legendaarseid Fabergé juveelidega mune. Need vääriskividega kaunistatud meened, mis XIX sajandil võlusid Vene keisriperet, ei ole ka tänapäeval unustusehõlma vajunud. Fabergé mune mainitakse, kui kirjutatakse miljonäridest ja nende rikkusest, neid on kujutatud Hollywoodi filmides ning otse loomulikult võib neid näha muuseumides ja galeriides. Peter Carl Fabergé sündis 1846. aastal Peterburis. Tema ema oli taanlanna, isa aga Eestis sündinud sakslane, kes juba enne poja sündi avas Peterburis tagasihoidliku kuldmeenete tootmis- ja parandustöökoja, lootes, et poeg viib pereettevõtet edasi. Isa ei eksinud – Dresdenis ja Frankfurdis ametit õppinud noor Peter võttis äri üle veel enne, kui oli saanud kolmekümneseks. Peterit on kirjeldatud kui energilist ja väga loomingulist meest, kel oli ka ettevõtja soont. Fabergé ettevõte kogus kiiresti kuulsust kogu Vene keisririigis ja 1882. aastal märkas seda ka keiserlik perekond. Fabergést sai keisri ja Ermitaaži ametlik juveliir. Sellest algaski kuulsate suveniirmunade lugu. 1885. aastal tellis keiser Aleksander keisrinna Maria Fjodorovnale ülestõusmispühade üllatuse. Tollal olid üsna populaarsed odavad suveniirmunad, ja nendest inspireerituna meisterdas Fabergé keisriprouale luksusliku lihavõttemuna versiooni. Mitmevärvilise ja -kihilise lahtikäiva kullast ehtemuna (matrjoška) sees peitus üllatus: miniatuurne kana. Kana sees oli kroon ja kroonis sõrmus.Muna pakkus keisrinnale suurt rõõmu. Nii sündis lihavõttepühade kingitraditsioon, mida jätkas keiser Nikolai II. Ehtemunade nii-öelda tehnoloogilisi saladusi valvas meister Fabergé kiivalt ega reetnud neid isegi keisrile endale. Meened said väga kuulsaks. Samalaadseid asjakesi hakkasid endale tahtma teisedki rikkad kodanikud. Teadaolevalt on kokku tehtud Fabergé 65 muna, millest viiskümmend oli mõeldud keiserlikule perekonnale, ülejäänud aga teistele jõukatele klientidele. Fabergé oskas oma edust rõõmu tunda. Kuulu järgi armastas ta head veini ja maitsvaid toite ning toimetas ka ise meelsasti köögis pottide-pannide vahel. Juveliir töötas ja elas majas, kus alumistel korrustel paiknesid ateljee ja pood, ülemistel aga 15 toaga luksuskorter: tammepaneelidega vooderdatud kabinet, perenaise elegantne buduaar, suur raamatukogu ja kõik muu heaks eluks vajalik. Fabergél oli neli poega, kes samuti töötasid perefirmas.Peter Carl Fabergé suri 24. septembril 1920. Ta põrm tuhastati Ludwig van Beethoveni Missa solemnise helide saatel. Kümme aastat hiljem tõid Fabergé pojad urni tuhaga salaja Prantsusmaale ning juveliir maeti koos naisega Cannes'i.Kuldmündi esiküljel on Fabergé muna, mille kohal on poolringis juveliiri nimi PETER CARL FABERGÉ.Mündi tagaküljel on stiliseeritud Niue vapp, selle kohal mündi nimiväärtus ja väljalaskeaasta: TWO DOLLARS FIFTY CENTS 2021.Oleme koos mündiga kaasa pannud autentsussertifikaadi.
#000004
Verification in progress. Please wait...
#000005
Euroopa ühel suuremal mündilevitajate grupil "Samlerhuset Group" on allüksused 14 Euroopa riigis. Ettevõtete grupile kuulub Norra vanim, endine riiklik rahapaja, mis tegutseb alates 1686. aastast. Norra mündikoda valmistab mõningaid ametlikke Norra ja teiste riikide münte ning vermib igal aastal ka Nobeli rahupreemia medaleid.
#000007
OÜ Eesti Mündiäri spetsialistid täiendavad pidevalt oma teadmisi, külastades näitusi ja oksjoneid kogu maailmas. Tänu sellele pakub ettevõte oma klientidele ainult kõrgeima kvaliteediga tooteid.
#000008